cyanic-selkie/wikianc huggingface dataset:
চিনি
দীর্ঘ চেইন (>২) শর্করা হিসাবে বিবেচিত হয় না এবং একে অলিগোস্যাকারাইড বা পলিস্যাকারাইড বলা হয়। স্টার্চ হল একটি গ্লুকোজ পলিমার যা উদ্ভিদে পাওয়া যায়, যা মানুষের খাদ্যে শক্তির সবচেয়ে বড় উৎস। কিছু অন্যান্য রাসায়নিক পদার্থ, যেমন গ্লিসারল এবং চিনির অ্যালকোহল, একটি মিষ্টি স্বাদ থাকতে পারে এমন খাবার, কিন্তু চিনি হিসাবে শ্রেণীবদ্ধ করা হয় না। বেশিরভাগ উদ্ভিদের টিস্যুতে চিনি পাওয়া যায়। মধু এবং ফল সাধারণ শর্করার প্রধান প্রাকৃতিক উৎস। সুক্রোজ বিশেষত আখ এবং চিনির বীটে ঘনীভূত হয়, যা তাদের পরিশোধিত চিনি তৈরির জন্য দক্ষ বাণিজ্যিক নিষ্কাশনের জন্য আদর্শ করে তোলে। ২০১৬ সালে, এই দুটি ফসলের সম্মিলিত বিশ্ব উৎপাদন ছিল প্রায় দুই বিলিয়ন টন। মাল্টোজ শস্য মলটিং দ্বারা উৎপাদিত হতে তে পারে। ল্যাকটোজ একমাত্র চিনি যা উদ্ভিদ থেকে বের করা যায় না। এটি শুধুমাত্র দুধে পাওয়া যায়, মানুষের বুকের দুধ সহ, এবং কিছু দুগ্ধজাত পণ্যে। চিনির একটি সস্তা উৎস হল কর্ন সিরাপ, শিল্পগতভাবে কর্ন স্টার্চকে শর্করা যেমন মাল্টোজ, ফ্রুক্টোজ এবং গ্লুকোজে রূপান্তর করে উৎপাদিত হয়। সুক্রোজ প্রস্তুত খাবারে (যেমন কুকিজ এবং কেক) ব্যবহার করা হয়, কখনও কখনও বাণিজ্যিকভাবে উপলব্ধ প্রক্রিয়াজাত খাবার এবং পানীয়গুলিতে যোগ করা হয় এবং লোকেরা খাবারের (যেমন টোস্ট এবং সিরিয়াল) এবং পানীয় (যেমন কফি এবং চা) এর জন্য মিষ্টি হিসাবে ব্যবহার করতে পারে। গড় ব্যক্তি প্রতি বছর প্রায় কিলোগ্রাম,(৫৩ পাউন্ড) চিনি খায়, উত্তর ও দক্ষিণ আমেরিকান৫০ কেজি(১১০ পাউন্ড) পর্যন্ত এবং আফ্রিকান২০ কেজি(৪৪পাউন্ড) এর নিচে ব্যবহার করে। বিংশ শতাব্দীর শেষভাগে চিনির ব্যবহার বেড়ে যাওয়ার সাথে সাথে গবেষকরা পরীক্ষা করতে শুরু করেছিলেন যে উচ্চমাত্রার চিনি, বিশেষত পরিশোধিত চিনি মানব স্বাস্থ্যের জন্য ক্ষতিকর কিনা। চিনির অত্যধিক ব্যবহার স্থূলতা, ডায়াবেটিস, কার্ডিওভাসকুলার রোগ এবং দাঁত ক্ষয়ের সূত্রপাতের সাথে জড়িত। অসংখ্য অধ্যয়ন সেই প্রভাবগুলিকে স্পষ্ট করার চেষ্টা করেছে, কিন্তু পরিবর্তিত ফলাফলের সাথে, প্রধানত অল্প বা কোন চিনি গ্রহণকারী নিয়ন্ত্রণ হিসাবে ব্যবহারের জন্য জনসংখ্যা খুঁজে পেতে অসুবিধার কারণ ২০১৫ সালে, বিশ্ব স্বাস্থ্য সংস্থা সুপারিশ করেছিল যে প্রাপ্তবয়স্করা এবং শিশুরা তাদের বিনামূল্যে শর্ক১০ % এর কম কমাতে এবং তাদের মোট শক্তি গ্রহণ৫% এর নিচে হ্রাস করা উৎসাহিত করেছে।
left|thumb|220px|চিনির কেলাসের ছবি
তথ্যসূত্র
1.Gordon, Stewart (2008). When Asia was the World. Da Capo Press. p. 12
2. Adas, Michael (January 2001). Agricultural and Pastoral Societies in Ancient and Classical History. Temple University Press. ISBN 1-56639-832-0. p. 311.
3.Kieschnick, John (2003). The Impact of Buddhism on Chinese Material Culture Princeton University Press. ISBN 0-691-09676-7.
4.Kieschnick, John (2003). The Impact of Buddhism on Chinese Material Culture Princeton University Press. 258. ISBN 0-691-09676-7.
5.Jean Meyer, Histoire du sucre, ed. Desjonquières, 1989
6.Anabasis Alexandri, translated by E.J. Chinnock (1893)
7.Faas, Patrick, (2003). Around the Roman Table: Food and Feasting in Ancient Rome Archived 31 December 2022 at the Wayback Machine. Chicago: University of Chicago Press. p. 149. ISBN 0-226-23347-2
8."OECD-FAO Agricultural Outlook 2020–2029" (পিডিএফ)। FAO। ২০১৯। সংগ্রহের তারিখ ১৫ ফেব্রুয়ারি ২০২১।
9."Guideline: Sugar intake for adults and children" (পিডিএফ)। Geneva: World Health Organization। ২০১৫। পৃষ্ঠা 4। ৪ জুলাই ২০১৮ তারিখে মূল (পিডিএফ) থেকে আর্কাইভ করা।
প্রেমী
প্রেমী হল ২০০৪ এর একটি প্রকাশিতব্য বাংলা মিষ্টি প্রেমের চলচ্চিত্র যার পরিচালক রবি কিনাগী   ও প্রযোজক সুরিন্দর ফিল্মস। প্রধান ভূমিকায় অভিনয় করেছেন জিৎ, চন্দনা শর্মা আর যীশু সেনগুপ্ত। এই ছবিটি দিয়ে চন্দনা শর্মার সিনেমা জগতে অভিষেক করেছিলেন। ছবিটি ৩০ জুলাই ২০০৪ মুক্তি পেয়েছিল।  ছবিটি ২০০২ এর তেলুগু ছবি "নী স্নেহাম" এর পুনঃনির্মাণ। জিৎ গাঙ্গুলী ছবিটির সংগীত পরিচালক ছিলেন এবং কয়েকটি গান হিট করেছিল।
পটভূমি
পারুচুরি মুরালি পরিচালিত ছবিটি ২০০২ এর তেলুগু ছবি "নী স্নেহাম" এর পুনঃনির্মাণ। অভিনয় করেছিলেন উদয় কিরণ, আরতি আগরওয়াল, যতীন গ্রেওয়াল।
রাহুল এবং সুমিত দুই বন্ধু এবং পেশায় ফুটবলার। দুর্ঘটনা থেকে রাহুলকে বাঁচাতে সুমিত তার পায়ে চোট পেয়ে ফুটবল খেলতে অক্ষম হয়ে পড়ে। রাহুল সুমিতকে প্রতিশ্রুতি দিয়েছিল যে একজন মস্ত বড় ফুটবল খেলোয়াড় হয়ে সুমিতের স্বপ্ন পূরণ করবেন। একদিন রাহুল একটি ট্যাক্সিতে পূজার সাথে দেখা হয় এবং প্রথম দর্শনে তার প্রেমে পড়ে যায়। পুজা তার ঠাকুমা এবং ঠাকুদার সাথে থাকে। এদিকে, পূজার সুমিতেরও দেখা হয় এবং সুমিত প্রতিবন্ধী হওয়ার সাথেও তার মনের জোর দেখে তার খুব ভালো লাগে। পূজা এবং তার বন্ধুরা গোয়ায় ঘুরতে হায় এবং সেখানে তাদের সাথে রাহুল এবং তার বন্ধুদের সাথে দেখা হয়, তারা সেখানে একটি ফুটবল ম্যাচের জন্য এসেছিল। পূজা ও রাহুল দু'জনের মধ্যে বন্ধুত্ব হয়। অন্যদিকে পূজার অন্য একজনের সাথে বিয়ে করছে। কেউ পুজাকে রাহুলের সাথে সম্পর্ক আছে বলে অভিযোগ করায় পুজোর বিয়ে ভেঙ্গে যায়। পুজোর ঠাকুদা এই আঘাত সহ্য করতে পারে না এবং মারা যায়। এরফলে পূজা ভুল রাহুলকে ভুল বোঝে এবং তাঁকে ঘৃণা করে। রাহুল গোপনে পূজাকে সাহায্য করার চেষ্টা করে। যখনই সে কোনও ধরনের সমস্যায় পড়ে রাহুল তাকে সাহায্য করে এবং এমনকি পূজার সহায়তার জন্য তার বাবার কাছ থেকে সে টাকা চুরি করে। তবে রাহুল কেবল পূজার সাথে চিঠির মাধ্যমে যোগাযোগ করেন, যেখানে তিনি নিজেকে বন্ধু হিসাবে সম্বোধন করেন। পূজা এই গোপন বন্ধুর প্রেমে পড়ে এবং তার সাথে দেখা করতে মরিয়া। দলের দিন পূজার ভুল করে সুমিতকে তার গোপন বন্ধু ভেবে এবং আনন্দে উচ্ছ্বসে সে তার ঠাকুমা মাধ্যমে সুমিতের বাড়িতে একটি বিয়ের প্রস্তাব পাঠায়। তাদের বিয়ে ঠিক হয়। নিজের প্রেমিকাকে তার প্রিয় বন্ধুর সাথে বিয়ে ঠিক হওয়াতে সে ভেঙ্গে পড়ে কিন্তু সে জানে তার জীবন বাঁচানোর জন্য সুমিতের কাছে এখনও সে ঋণী থাকায় সে সুমিতকে কিছুই বলতে পারে না। পূজা রাহুলকে দেখে রেগে গিয়ে যায় এবং তাকে তার জীবন থেকে দূরে চলে যেতে বলে। অবশেষে সব ভুল বোঝাবুঝি ধুর হয়। রাহুলের সাথে পূজার মিল হয় এবং তারা বিয়ে করে।
অভিনয়
প্রধান ভূমিকায় অভিনয় করেছেন জিৎ, চন্দনা শর্মা আর যীশু সেনগুপ্ত এবং অন্যান্য শিল্পীবৃন্দ।
সাংস-র্গ্যাস-দ্পাল (ফাকপা ল্হা)
সাংস-র্গ্যাস-দ্পাল (১৫০৭-১৫৬৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় 'ফাগ্স-পা-ল্হা  উপাধিধারী বৌদ্ধ লামা ছিলেন।
জন্ম ও শিক্ষা
সাংস-র্গ্যাস-দ্পাল ১৫০৭ খ্রিষ্টাব্দে তিব্বতের ছোস-খাং-র্ত্সা নামক স্থানে জন্মগ্রহণ করেন। তার পিতা সাংস-র্গ্যাস-ব্ক্রা-শিস  একজন বৌদ্ধ সাধক ছিলেন। তার মাতার নাম ছিল ছোস-ল্দান-স্গ্রোল-মা । শৈশব ও কৈশোরে তিনি দ্রুং-গ্যোং-থদ-স্প্রুল-স্কু, দ্কা'-ব্চু-কুন-দ্গা' , দ্রুং-পা-বসো-নামস-র্গ্যাল-পো  প্রভৃতি বৌদ্ধ ভিক্ষুর নিকট শিক্ষালাভ করেন। শাক্য ভাং-পো ন্মক ভিক্ষু তাকে শিক্ষার্থীর শপথ প্রদান করেন। এই সময় মি-ব্স্ক্যোদ-র্দো-র্জে  নামক অষ্টম র্গ্যাল-বা-কার্মা-পা তাকে শিক্ষাদান করেন। উনিশ বছর বয়সে দ্গা'-ল্দান বৌদ্ধবিহারে স্লোব-দ্পোন-নাম-ম্খা'-দ্পাল  নামক এক পণ্ডিত তাকে ভিক্ষুর শপথ প্রদান করেন।
বিহার সংস্কার
তিনি ব্ক্রা-শিস-ছোস-লুং বৌদ্ধবিহারের সংস্কার সাধন করেন ও স্গার  নামক স্থানে ব্ক্রা-শিস-ছোস-স্দে  নামক একটি বৌদ্ধবিহার স্থাপন করেন। তিনি ব্দে-স্ক্যিদ-ন্যিমা-গ্লিং  বৌদ্ধবিহারের দায়িত্ব গ্রহণ করে র্গ্যাল-ম্ত্শান-ব্ক্রা-শিস  নামক এক ভিক্ষুকে তার প্রধান নিযুক্ত করেন। তিনি ফান-ব্দে  বৌদ্ধবিহারে বহু স্বর্ণমূর্তি এবং স্বর্ণ, রৌপ্য ও তাম্রখচিত চিত্রকলা প্রদান করেন।
'জাং-সা-থাম রাজ্যের সঙ্গে সম্পর্ক
লি-থাং সহরে বসবাসকালে তিব্বতের দক্ষিণ-পূর্ব প্রান্তে অবস্থিত 'জাং-সা-থাম রাজ্যের সেনাবাহিনী এই শহর অবরোধ করলে সাংস-র্গ্যাস-দ্পাল যুদ্ধ বন্ধ করার জন্য আবেদন করেন। 'জাম-দ্ব্যাংস-গ্রাগ্স-পা  নামক 'জাং-সা-থাম রাজ্যের রাজার আমন্ত্রণে তিনি তার রাজ্যে যান ও রাজাকে ধর্মশিক্ষা প্রদান করেন। তার মধ্যস্থতায় 'জাম-দ্ব্যাংস-গ্রাগ্স-পা বারো বছর তিব্বত আক্রমণ থেকে বিরত থাকেন। এরপর দ্বিতীয় দলাই লামা ও পান-ছেন-ব্সোদ-নাম্স-গ্রাগ্স-পা নামক পঞ্চদশ দ্গা'-ল্দান-খ্রি-পার অনুরোধে তিনি ঐ রাজ্যে 'ব্রাং-রা  বৌদ্ধবিহার স্থাপন করেন।
রাহাত আলী
রাহাত আলী (পাঞ্জাবি, راحت على; জন্ম: ১২ সেপ্টেম্বর ১৯৮৮) একজন পাকিস্তানি আন্তর্জাতিক ক্রিকেটার, যিনি বর্তমানে টেস্ট ক্রিকেটে পাকিস্তানের হয়ে প্রতিনিধিত্ব করছেন। তিনি একজন বাহাতি ফাস্ট-মিডিয়াম বোলার এবং ডানহাতি ব্যাটসম্যান হিসেবে ব্যাটিং করে থাকেন। এছাড়াও তিনি ঘরোয়া ক্রিকেটে মুলতান টাইগার্স, খান রিসার্চ ল্যাবরেটরি; এবং সুই নর্দান গ্যাস পাইপলাইন লিমিটেড এর হয়ে প্রতিনিধিত্ব করছেন। রাহাতকে ২০১২ সালে শ্রীলঙ্কার বিরুদ্ধে একদিনের আন্তর্জাতিক (ওডিআই) ম্যাচের জন্য নির্বাচিত করা হয়।
২০১৩ সালের ১ ফেব্রুয়ারি, রাহাত আলী দক্ষিণ আফ্রিকার বিরুদ্ধে টেস্ট ক্রিকেটে আত্মপ্রকাশ করেন।
লে জার্নাল দে টাঙ্গার
লে জার্নাল দে টাঙ্গার হ'ল ফরাসী ভাষার স্থানীয় দৈনিক পত্রিকা, যা মরক্কোর তানজাহ ভিত্তিক। এটি দেশের প্রাচীনতম প্রকাশনাগুলির মধ্যে একটি।
ইতিহাস এবং প্রোফাইল
ফরাসি ভাষায় প্রকাশিত লে জার্নাল দে টাঙ্গার ১৯০৪ সালে প্রতিষ্ঠিত হয়েছিল।  কাগজটি স্থানীয় একটি দৈনিক এবং সদর দফতর তানজাহে।
তিব্বতী উইকিপিডিয়া
তিব্বতীয় উইকিপিডিয়া হচ্ছে অনলাইন বিশ্বকোষ উইকিপিডিয়ার তিব্বতীয় ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। তিব্বতীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ধানমন্ডি ক্রিকেট একাডেমি
ধানমন্ডি ক্রিকেট একাডেমি একটি বাংলাদেশী ক্রিকেট একাডেমি যারা ঢাকা মেট্রোপলিস তৃতীয় বিভাগ ক্রিকেট লীগে খেলে থাকে। ২০০০ সাল থেকে ক্লাবটি একটি পেশাদার ক্রিকেট ক্লাব এবং একাডেমি হিসেবে পথচলা শুরু করে।
এই ক্লাবটি ধানমন্ডির বাসিন্দারা গড়ে তুলেছেন।
১৯৯০ এর দশক
১৯৮০ এর দশকের শেষের দিক থেকে ধানমন্ডি ৪ নম্বর রোডে অবস্থিত শিশু পার্কটি মাদক ব্যবসায়ী, যৌনকর্মী, ছিনতাইকারী প্রভৃতির কবলে ছিল এবং সময়ের সাথে সাথে এই পরিস্থিতি আরও খারাপ হতে থাকে। ১৯৯০ এর দশকের গোড়ার দিকে এবং মাঝামাঝি সময়ে এমন একটি সময় ছিল যখন স্থানীয় বাসিন্দারা ছিনতাই এবং হত্যার বেশ কয়েকটি ঘটনার পরে দিনের আলোতেও পার্কের আশেপাশে যেতে ভয় পেত। এর পাশে একটি বস্তি গড়ে উঠে এবং যৌনকর্মীদের এ পার্কে থাকতে দেখা যেত। এছাড়াও ঢাকা সিটি কর্পোরেশনের দেওয়া ঢেঁকি, স্লিপার এবং দোলনাগুলিতে এতটাই মরিচা পড়েছিল যে পার্কে একটি শিশুও খুঁজে পাওয়া কঠিন হয়ে পড়েছিল। এতে সহজেই মাদক বেচাকেনা চলত। ফলে সে সময় ছেলেমেয়েরা পার্কের পাশ দিয়ে গেলেও এলাকার অভিভাবকরা ভয় পেতেন।
বসনীয় উইকিপিডিয়া
বসনিয় উইকিপিডিয়া হচ্ছে অনলাইন বিশ্বকোষ উইকিপিডিয়ার বোসান্সকি ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। বসনিয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
১ ইয়োট্টামিটার
ইয়টামিটার (Yottametre; এসআই প্রতীক: Ym) হল দূরত্ব তুলনা করার জন্য একটি দৈর্ঘ্যের একক, যা ১০২৪ মিটার (১ Ym বা ১০৫.৭০২ আলোক বর্ষ) থেকে শুরু হয়।
১ Ym থেকে কম দূরত্ব ১০ Ym থেকে বেশি দূরত্ব
বালোদ
বালোদ (Balod) ভারতের ছত্তিসগড় রাজ্যের দুর্গ জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩২৪ মিটার (১০৬২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বালোদ শহরের জনসংখ্যা হল ২১,০৪৪ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে বালোদ এর সাক্ষরতার হার বেশি।
গঙ্গা মৈয়া তোহে পিয়রী চঢ়ৈবো
গঙ্গা মৈয়া তোহে পিয়রী চঢ়ৈবো কুন্দন কুমার পরিচালিত ১৯৬৩ খ্রিস্টাব্দে মুক্তিপ্রাপ্ত একটি ভোজপুরী চলচ্চিত্র। এটি ভোজপুরী ভাষায় নির্মিত সর্বপ্রথম চলচ্চিত্র এবং এতে অভিনয় করেন কুমকুম, অশীম কুমার, ও নাজির হুসেন। চলচ্চিত্রটিতে সঙ্গীত প্রদান করেন চিত্রগুপ্ত শ্রীবাস্তব, গীত রচনা করেন শৈলেন্দ্র এবং লতা মঙ্গেশকর ও মহম্মদ রফি নেপথ্য গায়ক ছিলেন।
গঙ্গা মৈয়া তোহে পিয়রী চঢ়ৈবো ১৯৬৩ খ্রিস্টাব্দের ২২শে ফেব্রুয়ারি পাটনার, বীনা সিনেমায় মুক্তি পায়। চলচ্চিত্রটি কুন্দন কুমার পরিচালনা করেন এবং বিশ্বনাথ প্রসাদ শাহাবাদী প্রযোজনা করেন, যিনি ভারতের প্রথম রাষ্ট্রপতি ডঃ রাজেন্দ্র প্রসাদের পরিচিত ছিলেন। চলচ্চিত্রটির প্রাথমিক নির্মাণব্যয় ₹১৫০,০০০ ধরা হলেও নির্মাণকাজ শেষ করতে প্রায় ৫০০,০০০ টাকা খরচ হয়। মুক্তির পূর্বে রাজেন্দ্র প্রসাদের জন্য পাটনার সদাকত আশ্রমে বিশেষ প্রদর্শনীর আয়োজন করা হয়েছিল।
চলচ্চিত্রটি মূলত বিধবা পুনর্বিবাহ ভিত্তিক কাহিনীচিত্র।
গীতমালা
গঙ্গা মৈয়া তোহে পিয়রী চঢ়ৈবোতে সঙ্গীত প্রদান করেন চিত্রগুপ্ত শ্রীবাস্তব ও গান রচনা করেন শৈলেন্দ্রদাস কেশরীলাল
মুক্তি ও অভ্যর্থনা
ভোজপুরী ফিল্ম সমারোহ সমিতি কর্তৃক ২৭ এপ্রিল ১৯৬৫ খৃস্টাব্দে প্রথম ভোজপুরী চলচ্চিত্র পুরস্কারের আয়োজন করা হয়, কলিকাতার আনন্দবাজার পত্রিকা ভবনে। এতে গঙ্গা মৈয়া তোহে পিয়রী চঢ়ৈবো চলচ্চিত্রটি কয়েকটি পুরস্কার জয় করে, যার মধ্যে, শ্রেষ্ঠ অভিনেত্রী (কুমকুম), শ্রেষ্ঠ পার্শ্ব-অভিনেতা (নাজির হুসেন), শ্রেষ্ঠ গান (শৈলেন্দ্র), শ্রেষ্ঠ কাহিনী (নাজির হুসেন), এবং শ্রেষ্ঠ নেপথ্য গায়ক - পুরুষ (মহম্মদ রফি- " সোনওয়া কে পিঞ্জরে মেঁ")।
কিংবদন্তি
২০১১ খ্রিস্টাব্দে ৯৯তম বিহার দিবস উদ্‌যাপন উপলক্ষে চলচ্চিত্রটি প্রদর্শন করা হয়।
চঞ্চল কর্মকার
চঞ্চল কর্মকার বাংলাদেশের একজন খ্যাতিমান শিল্পি । তিনি বাংলাদেশের স্বাধীনতা যুদ্ধের উপর বাংলাদেশের বিভিন্ন স্থানে অনেকগুলো ভাস্কর্য তৈরি করেছেন। বিশেষ করে তিনি বঙ্গবন্ধুর ভাস্কর্য তৈরি করার জন্য বেশ পরিচিত।
জন্ম ও পারিবারিক জীবন
চঞ্চল কর্মকার জন্মগ্রহণ করেন পিরোজপুর জেলার মঠবাড়িয়া উপজেলায়।
শিক্ষাজীবন
তিনি ঢাকা বিশ্ববিদ্যালয়ে চারুকলা অনুষদে অংকন ও চিত্রায়ন বিভাগে পড়ালেখা করেন।
তৈরিকৃত ভাস্কর্যসমূহ
চঞ্চল কর্মকার বাংলাদেশের মুক্তিযুদ্ধের ইতিহাসের উপর ভিত্তি করে এই পর্যন্ত অনেকগুলো ভাস্কর্য তৈরি করেছেন। তার তৈরি করা কিছু ভাস্কর্যের তালিকা নিচে তুলে ধরা হলো। এছাড়াও তিনি বাংলাদেশসহ বিদেশের বিভিন্ন জায়গা বঙ্গবন্ধুকে নিয়ে ভাস্কর্য তৈরি করেছেন। অস্ট্রেলিয়ার ওয়েস্টার্ন ইউনিভার্সিটিতে স্থাপিত ভাস্কর্যের শিল্পি তিনি।তিনি ও লিটন পাল এই কাজটি যৌথভাবে সম্পাদন করেন। রোকেয়া হল,ঢাকা বিশ্ববিদ্যালয়ে স্থাপিত ভাস্কর্যের নির্মাণ শিল্পিদের সদস্য তিনি।তিনি ও লিটন পালসহ অন্যান্য শিল্পিরা এটি নির্মাণ করেন।
লম্বমেরু
থাম্ব|৪৫০পিক্সেল|ডান|A ′ A ′′, B ′ B ′′, C ′ C ′′, রেখা তিনটি H বিন্দুতে [[সমবিন্দুগামী রেখা|সমবিন্দুগামী। H বিন্দুটিই লম্বমেরু।]]
জ্যামিতি শাস্ত্রে একই সমতলের অন্তর্ভুক্ত ABC ত্রিভুজ এবং ℓ রেখা দ্বারা গঠিত একটি সিস্টেমের লম্বমেরুকে (orthopole) ত্রিভুজটির শীর্ষবিন্দু গুলো থেকে রেখাটির উপর অঙ্কিত লম্ব এবং ঐ রেখাটি থেকে ত্রিভুজটির বাহুগুলোর উপর অঙ্কিত লম্বগুলো মাধ্যমে নির্ধারণ করা হয়। ধরাযাক, ABC ত্রিভুজটির A, B, C শীর্ষবিন্দুত্রয় থেকে ℓ রেখার উপর অঙ্কিত লম্ব তিনটির পাদবিন্দুগুলো যথাক্রমে A ′, B ′, C ′। পুনরায় ধরাযাক, A ′, B ′, C ′ বিন্দুত্রয় থেকে ABC ত্রিভুজটির যথাক্রমে A, B, C বিন্দুত্রয়ের বিপরীত বাহু তিনটির উপর বা তাদের বর্ধিতাংশের অঙ্কিত লম্ব তিনটির পাদবিন্দুত্রয় যথাক্রমে A ′′, B ′′, C ′′। এখন A ′ A ′′, B ′ B ′′, C ′ C ′′, রেখা তিনটি সমবিন্দুগামী হবে। যে বিন্দুতে এই রেখা তিনটি সমবিন্দুগামী হয় সেই বিন্দুটিই লম্বমেরু।
লম্বমেরু বিন্দুসমূহের বহুবিধ বৈশিষ্ট্য থাকায় এরা একটি বৃহৎ পরিসরের আলোচনার বিষয়বস্তু। Some key topics are determination of the lines having a given orthopole and orthopolar circles.
লম্বমেরু একটি ত্রিভুজ কেন্দ্র। ক্লার্ক কিম্বার্লিয়ের ত্রিভুজ কেন্দ্রের বিশ্বকোষ নামক অনলাইন সংগ্রহশালায় X(1594) বিন্দুটিকে রিগবি-লালেস্কু লম্বমেরু (RIGBY-LALESCU ORTHOPOLE) নামে তালিকাভুক্ত করা হয়েছে।
নুরুল ইসলাম চৌধুরী
তথ্যছক পদস্থ কর্মকর্তার নাম = নুরুল ইসলাম চৌধুরী পদবী :অধ্যক্ষ রাউজান সরকারি কলেজ, চট্টগ্রাম বি.কম অনার্স,এম.কম ব্যবস্থাপনা বিভাগ,চট্টগ্রাম বিশ্ববিদ্যালয়। এলএলবি: জাতীয় বিশ্ববিদ্যালয়
স্থায়ী ঠিকানা: ৫৭০/১ আলকরণ,লেইন নং-২ চট্টগ্রাম।
প্রাথমিক জীবন
নুরুল ইসলাম চৌধুরী ১৯২৫ সালে চট্টগ্রাম জেলার পটিয়ার গোবিন্দরখীল গ্রামের হাদু চৌধুরী বংশে জন্মগ্রহণ করেন। ১৯৪৮ সালে ঢাকা বিশ্ববিদ্যালয় কর্মচারীদের ধর্মঘটের সময় সলিমুল্লাহ মুসলিম ছাত্রাবাস থেকে বহিষ্কৃত হন।
রাজনৈতিক ও কর্মজীবন
নুরুল ইসলাম চৌধুরী শিক্ষাবিদ, আইনজীবী ও মুক্তিযুদ্ধের সংগঠক ছিলেন। ছাত্রজীবন থেকেই তিনি রাজনীতির সাথে যুক্ত হন। ১৯৪৬ থেকে ১৯৪৭ মেয়াদে তিনি তৎকালীন বঙ্গীয় মুসলিম ছাত্রলীগের চট্টগ্রাম শাখার সাধারণ সম্পাদক ছিলেন। ১৯৫১ সালে তিনি আওয়ামী লীগে যোগ দেন। ১৯৫২ থেকে ১৯৫৪ মেয়াদে চট্টগ্রাম জেলা যুবলীগের সভাপতি ছিলেন। ১৯৫৩ থেকে ১৯৫৮ মেয়াদে চট্টগ্রাম জেলা আওয়ামী লীগের সাংগঠনিক সম্পাদক, ১৯৫৫ থেকে ১৯৫৮ মেয়াদে চট্টগ্রাম সদর মহকুমা আওয়ামী লীগের সাধারণ সম্পাদক এবং চট্টগ্রাম দক্ষিণ জেলা আওয়ামী লীগের প্রতিষ্ঠাতা সভাপতি হিসেবে দায়িত্ব পালন করেন। ১৯৫২ থেকে ১৯৭১ সাল পর্যন্ত তিনি চট্টগ্রামের বিভিন্ন কলেজে অধ্যাপনা করে। ঢাকা সুপ্রিম কোর্টের আইনজীবীও ছিলেন তিনি।
তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি তৎকালীন পাকিস্তানের এমপিএ নির্বাচিত হন। ১৯৭১ সালে মুক্তিযুদ্ধকালীন পূর্বাঞ্চলীয় ১ নম্বর জোনাল কাউন্সিলের চেয়ারম্যান এবং ১৯৭১ সালে পূর্বাঞ্চল যুবশিবির ১ নম্বর সেক্টরের পরিচালক ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন চট্টগ্রাম-১১ আসন থেকে সংসদ সদস্য নির্বাচিত হন। ১৯৭৩ থেকে ১৯৭৪ সাল পর্যন্ত শেখ মুজিবুর রহমানের তৃতীয় মন্ত্রিসভায় প্রথমে শিল্প প্রতিমন্ত্রী এবং পরবর্তীতে প্রতিরক্ষা প্রতিমন্ত্রীর হিসেবে দায়িত্ব পালন করেন। মোশতাক আহমেদের মন্ত্রিসভারও প্রতিমন্ত্রীর হিসেবে দায়িত্ব পালন করেন তিনি।
মৃত্যু
নুরুল ইসলাম চৌধুরী ৩ অক্টোবর ১৯৯৫ সালে মৃত্যুবরণ করেন।
নজরুল ইসলাম (চট্টগ্রামের রাজনীতিবিদ)
নজরুল ইসলাম বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১১ ও চট্টগ্রাম-৭ আসনের সংসদ সদস্য ছিলেন।
রাজনৈতিক জীবন
নজরুল ইসলাম ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন চট্টগ্রাম-১১ আসন থেকে সংসদ সদস্য নির্বাচিত হন। তিন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চট্টগ্রাম-৭ আসন থেকে সংসদ সদস্য নির্বাচিত হন।
আল-ইত্তেহাদ (লেবানীয় সংবাদপত্র)
আল-ইত্তেহাদ (আরবি: الاتحاد "দ্য ইউনিয়ন") আল-ইত্তেহাদ আল-লুবনানী (লেবানীয় ইউনিয়ন) নামে পরিচিত, লেবাননের একটি সংবাদপত্র ছিল, যা ২০১৩ সালে প্রতিষ্ঠিত হয়েছিল। এটি আরবিতে মুদ্রিত হয় এবং অনলাইন ওয়েবসাইটে প্রকাশিত হতো। যার প্রকৃত মুদ্রণের বিষয়গুলির একটি পিডিএফ ইস্যুও ছিল। আল-ইত্তেহাদের মূল লাইসেন্সটি প্রায় একশ বছর আগে সাংবাদিক জিদান জেইদানকে দেওয়া হয়েছিল, তবে পত্রিকাটি দীর্ঘদিন প্রকাশিত হয়নি। সংবাদপত্রের বর্তমান লাইসেন্সের মালিক ছিলেন মোস্তফা নাসের, তিনি ছিলেন দৈনিকটির প্রধান-সম্পাদক।
সংবাদপত্রটি ২৩ অক্টোবর ২০১৭-এ চালু হয়েছিল। আল-ইত্তেহাদ ২৯ ডিসেম্বর ২০১৭-এ প্রকাশনা বন্ধ করেছিল। পত্রিকার প্রথম পাতায় এটি বন্ধ হওয়ার পিছনের আর্থিক এবং রাজনৈতিক কারণগুলি উল্লেখ করা হয়েছিল। স্বল্পায়ুর আল ইত্তেহাদ বন্ধ হওয়ার আগে কেবল ৫৪টি সংখ্যা প্রকাশ করেছিল।
১ জানুয়ারি
জানুয়ারি ১ গ্রেগরীয় বর্ষপঞ্জী অনুসারে বছরের ১ম দিন। বছর শেষ হতে আরো ৩৬৪ দিন (অধিবর্ষে ৩৬৫ দিন) বাকি।
গ্রেগরীয় বর্ষপঞ্জীতে মাসগুলো হলো জানুয়ারি থেকে ডিসেম্বর। তবে মধ্যযুগে অন্য দিনকে জুলীয় পঞ্জিকার প্রথম দিন হিসাবে ধরা হতো। ১৪৫০ থেকে ১৬০০ সালের মধ্যে পশ্চিম ইউরোপের বেশির ভাগ দেশ এই দিনকে বছরের প্রথম দিন হিসাবে গ্রহণ করে।
ঘটনাবলী
<!-- নিচের বছর গুলো এক এক করে যোগ করুন। -->
কার্নেগী মেলন স্কুল অব কম্পিউটার সায়েন্স
কার্নেগী মেলন বিশ্ববিদ্যালয় এর স্কুল অব কম্পিউটার সায়েন্স হলো কম্পিউটার বিজ্ঞান এর জন্য একটি শীর্ষস্থানীয় প্রাইভেট স্কুল। এটি ১৯৬৫ সালে প্রতিষ্ঠিত হয়। এটি কয়েক দশক জুড়ে কম্পিউটার সায়েন্স প্রোগ্রামের জন্য শীর্ষস্থানীয়। ইউএস নিউজ অ্যান্ড ওয়ার্ল্ড রিপোর্ট অনুযায়ী এর গ্র্যাজুয়েট প্রোগ্রাম বর্তমানে ম্যাসাচুসেট্‌স ইনস্টিটিউট অফ টেকনোলজি, স্ট্যানফোর্ড বিশ্ববিদ্যালয় এবং ইউনিভার্সিটি অব ক্যালিফোর্নিয়া, বার্কলে এর সাথে যৌথভাবে এক নম্বরে অবস্থান করছে। গত ১৫ বছরে কার্নেগী মেলন স্কুল অব কম্পিউটার সায়েন্স এর গবেষকবৃন্দ অ্যালগরিদম, কম্পিউটার নেটওয়ার্ক, ডিস্ট্রিবিউটেড সিস্টেমস, প্যারালাল প্রসেসিং, প্রোগ্রামিং ভাষা, রোবোটিক্স, ল্যাঙ্গুয়েজ টেকনোলজিস, হিউম্যান-কম্পিউটার ইন্টারঅয়াকশোন এবং সফটওয়্যার প্রকৌশলে অবদান রেখেছেন।
সোডা লাইম কাঁচ
সোডা লাইম কাঁচ অথবা সোডা লাইম সিলিকা কাঁচ হচ্ছে সাধারণতম কাঁচ যা প্রধানত জানালার শার্সি ও বেভারেজের জন্য বোতল, জগসহ ইত্যাদি পণ্য নির্মাণের জন্য ব্যবহৃত হয়। সাধারণত উৎপাদিত কাঁচসমূহের মধ্যে অধিকাংশই কাঁচই সোডা কাঁচ। তবে এর পাশাপাশি বোরো সিলিকেট কাঁচেরও প্রচলন রয়েছে।
সোডা লাইম কাঁচসমূহ নির্মাণ করা হয় প্রধানত জানালার কাঁচ ও কন্টেইনারের জন্য। জানালার জন্য নির্মিত সোডা লাইম কাঁচসমূহকে বলে সমতল কাঁচ (ফ্ল্যাট গ্লাস), আর কন্টেইনারের জন্য নির্মিত কাঁচকে বলা হয় কন্টেইনার কাঁচ। এই দুই ধরনের কাঁচ উৎপাদন প্রক্রিয়া, রাসায়নিক বিন্যাস ও প্রায়োগিক ক্ষেত্রের দিক দিয়ে একে অপরের থেকে ভিন্ন। সমতল কাঁচে কন্টেইনার কাঁচ থেকে অধিক ম্যাগনেসিয়াম অক্সাইড ও সোডিয়াম অক্সাইড থাকে। অপরদিকে, কন্টেইনার কাঁচে সমতল কাঁচের চেয়ে অধিক সিলিকা, ক্যালসিয়াম অক্সাইড ও এলুমিনিয়াম অক্সাইড বিদ্যমান। এছাড়াও কন্টেইনার গ্লাসে পানিতে স্বল্পদ্রাব্য আয়ন (সোডিয়াম ও ম্যাগনেসিয়াম) থাকায় এটি পানির বিরুদ্ধে অধিক রাসায়নিকভাবে স্থায়ী যার ফলে এটি খাদ্য সংরক্ষণ ও বেভারেজের জন্য ব্যবহার করা হয়৷
সাধারণ গঠন ও বৈশিষ্ট্য
তাপমাত্রা কমার সাথে সাথে সোডা লাইম কাঁচের সান্দ্রতা ধীরে ধীরে বৃদ্ধি পায়। সান্দ্রতা যখন ১০^৪ পয়েজে উন্নিত হয় তখন কাঁচটি আকার ধারণ করে। সাধারণত ৯০০ ডিগ্রি সেলসিয়াস তাপমাত্রায় এরূপ হয়৷৭০০ ডিগ্রি সেলসিয়াস তাপমাত্রার দিকে সান্দ্রতা ১০^৮ পয়েজের কম হলে কাঁচটি নরম হওয়া শুরু করে। মোটামুটি শক্ত হয়ে যাবার পরেও কাঁচটিকে চাইলে ১৫ মিনিটের মধ্যে ১০^১৪ পয়েজ চাপ প্রয়োগ করে নরম করা যায় যেন কাঁচটির অভ্যন্তরীণ চাপ হ্রাস পায়। এর জন্য তাপমাত্রার দরকার হয় ৫০০ ডিগ্রি সেলসিয়াস। সান্দ্রতা ও তাপমাত্রার এর মধ্যে সম্পর্ক লগারিদমিক। সমগ্র গ্লাস উৎপাদন প্রক্রিয়া আরেনিয়াস সমীকরণ মেনে চলে এবং সক্রিয়ন শক্তি বৃদ্ধি পায় উচ্চ তাপমাত্রায়।
তথ্যসূত্র
Soda-lime glass
অহিওয়ারা
অহিওয়ারা (Ahiwara) ভারতের ছত্তিসগড় রাজ্যের দুর্গ জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে অহিওয়ারা শহরের জনসংখ্যা হল ১৮,৭৪৪ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে অহিওয়ারা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
কেদারনাথ বন্দ্যোপাধ্যায়
কেদারনাথ বন্দ্যোপাধ্যায় (জন্ম- ১৫ ফেব্রুয়ারি, ১৮৬৩ - মৃত্যু- ২৯ নভেম্বর, ১৯৪৯) বাঙালি সাহিত্যিক ও ঔপন্যাসিক।
জন্ম ও শিক্ষাজীবন
কেদারনাথের জন্ম ১২৬৯ বঙ্গাব্দের ৪ঠা ফাল্গুন (১৫ই ফেব্রুয়ারি, ১৮৬৩) রবিবার উত্তর ২৪ পরগণার দক্ষিণেশ্বরে। পিতা গঙ্গানারায়ণ বন্দ্যোপাধ্যায়। কেদারনাথেরা ছিলেন তিন ভাই। গঙ্গাপ্রসাদ ও বিন্দুবাসিনী দেবীর মধ্যম পুত্র কেদারনাথ।  দক্ষিণেশ্বর বঙ্গ-বিদ্যালয়ে ( এখনকার দক্ষিণেশ্বর উচ্চ বিদ্যালয় ) কিছুদিন পড়াশোনা করে উত্তরপাড়া হাই ইংলিশ স্কুলে (বর্তমান উত্তরপাড়া গভর্ণমেণ্ট স্কুল) ভর্তি হন; কিন্তু গঙ্গা পার হয়ে যাতায়াত করতে হত বলে মায়ের আপত্তিতে দু'বছর পর কুটিঘাটা স্কুলে চলে আসেন। দাদা মিরাটে বদলি হয়ে যাওয়ায় সবাই মিরাটে চলে যান। সেখানে কোন্নগর-নিবাসী কেদারনাথ দত্তের স্কুলে ভর্তি হলেন। দু’বছর পরে দাদা বদলী হয়ে চলে আসেন আম্বালায়। আম্বালায় অতি কষ্টে ইংরেজদের একটি কোচিং ইনস্টিটিউশনে ভর্তি হয়েছিলেন। তারপর ভর্তি হলেন লক্ষ্ণৌ ক্যানিং কলেজিয়েট স্কুলে।
কর্মজীবন ও সাহিত্যকর্ম
কলকাতায় এসে কেদারনাথ প্রথমে‘হাউণ্ড এলেন কোম্পানী’র সওদাগরি দপ্তরে এবং পরে ‘কমিস্যারিয়েণ্ট অ্যাকাউণ্ট’ অফিসে কাজ করেছেন। অবশ্য ১৮৮৫ খ্রিস্টাব্দে মে মাসে 'বালক' মাসিক পত্রিকায় রবীন্দ্রনাথের বেনামি রচনার উপর শ্রীকেদার, দক্ষিণেশ্বর' স্বাক্ষরে 'রত্নোদ্ধার' নামে সরস পত্র লিখে সাহিত্য ক্ষেত্রে আত্মপ্রকাশ করেন। উত্তর কলকাতায় থাকাকালে ১৮৮৮ খ্রীষ্টাব্দে কলকাতায় 'সংসারদর্পণ’ মাসিক পত্রিকাল সম্পাদনা ও প্রকাশনা শুরু করেন। কেদারনাথের প্রথম প্রকাশিত কাব্যনাটকের 'রত্নাকর' প্রকাশিত হয় ১৮৯৩ খ্রিস্টাব্দে। এরপর তিনি আড়াই বছর ধরে অক্লান্ত পরিশ্রম করে প্রায় তিন'শ  প্রাচীন কবি সঙ্গীত সংগ্রহ করে একখানি সংকলন গ্রন্থ 'গুপ্ত রত্নোদ্ধার' নামে  প্রকাশ করেন। কবি হেমচন্দ্র গ্রন্থটির প্রশংসা করেছেন এবং রবীন্দ্রনাথও 'সাধনা’পত্রিকার ১৩০২-এর জ্যৈষ্ঠ সংখ্যাতে এই সঙ্কলনটির প্রয়োজনীয়তা স্বীকার করে একটি সুদীর্ঘ নিবন্ধও প্রকাশ করেন। ‘দৈনিক চন্দ্রিকা’ও ‘বঙ্গবাণী’ পত্রিকায় ‘নন্দীশর্মার নোট’ বা ডায়েরি নামে তিন বছর ধরে হাস্যরসাত্মক ‘চুটকি’ প্রকাশ করেছেন কেদারনাথ। সেনাবাহিনীতে চাকরির সময় কেদারনাথ নানা দেশ ঘুরে ১৯০২ খ্রীষ্টাব্দের জুলাই মাসে চীনে চলে যান। ১৯০৫-এ চীন থেকে ফিরে এসে কানপুরে ষ্টোর অফিসের ভার গ্রহণ করেন এবং সেখানকার ‘বঙ্গ-সাহিত্য-সমাজ’ লাইব্রেরীর সম্পাদকের পদ গ্রহণ করেন। তার আগ্রহ এবং উদ্যোগে এলাহাবাদে অনুষ্ঠিত কংগ্রেসের অধিবেশনে বঙ্গীয় সাহিত্য পরিষদ-কে আমন্ত্রণ জানান হয় - উদ্দেশ্য ছিল প্রবাসী বাঙালীদের মধ্যে বাংলা ভাষার প্রতি শ্রদ্ধা ও আকর্ষণ বর্ধন। কেদারনাথের কোন পুত্র সন্তান ছিল না। একমাত্র কন্যার বিয়ের পর তিনি চাকরি ছেড়ে দিতে মনস্থ করেন। ১৯১০ খ্রিষ্টাব্দের মে মাসে চাকরিতে স্বেচ্ছাবসর গ্রহণ করেন এবং কাশীতে বসবাস শুরু করেন। কেদারনাথ 'চীনপ্রবাসীর পত্র’ নামে 'ভারতী’ পত্রিকায় ( চৈত্র ১৩১০ ও বৈশাখ ১৩১১ ) দুটি লেখা লেখেন। লেখা দুটিতে উল্লেখিত নারী শিক্ষা সম্বন্ধে তার নারীদের অর্থকরী বিদ্যাশিক্ষার প্রয়োজনীয়তার কথা অনেকেরই দৃষ্টি আকর্ষণ করে। কাশীতে অবস্থান কালেও কেদারনাথ তার সাহিত্য চর্চা চালিয়ে গেছেন। তিনি লিখেছেন -"অন্তরে কিন্তু সাহিত্য প্রীতির আসন পাতাই ছিল। কোথাও না লিখলেও বাড়ীতে একখানা খসরা খাতা খোলা থাকত, অবসর বিনোদনের উপায়ছলে। দশাশ্বমেধে সাধুসন্ত দেখে বেড়াই, সুযোগ হলে সঙ্গও খুঁজি। তদ্ভিন্ন বিশেষ কিছু চোখে পড়লে বাসায় ফিরে অন্তর কণ্ডুয়নবৃত্তি হিসেবে লিখে রাখি। খাতা খানি ক্রমে পুষ্ট হতে থাকে।" এই খাতা অবলম্বন করেই ‘নন্দিশর্মা’ ছদ্মনামে তার ‘কাশীর-কিঞ্চিৎ’ পুস্তক প্রকাশিত হয় ১৯১৫ খ্রিস্টাব্দে। কাশীতে তার সঙ্গে রসরাজ অমৃতলাল বসু ও কথা সাহিত্যিক শরৎচন্দ্রেরও সাক্ষাৎ হয়। ১৩২৭ বঙ্গাব্দের আশ্বিন মাসে কাশী থেকে প্রকাশিত মাসিক পত্রিকা‘প্রবাস-জ্যোতিঃ’বছর খানেক সম্পাদনা করেছিলেন কেদারনাথ। দাদা গোপালচন্দ্র সাহিত্য-চর্চাও করতেন। ‘ইণ্ডিয়ান মিররে’ তিনি নিয়মিত লিখতেন। বঙ্কিমচন্দ্র যেমন উচ্চবিত্ত, রবীন্দ্রনাথ যেমন বুদ্ধিজীবী এবং শরৎচন্দ্র যেমন নিম্নমধ্যবিত্ত বাঙালীদের লইয়া সাহিত্য-সংসার রচনা করিয়াছেন, কেদারনাথ তেমনই দরিদ্র বাঙালী কেরাণীদের লইয়া এক নূতন সংসার গঠন করিয়াছেন।
মৃত্যু
শেষ বয়সে বিপত্নীক কেদারনাথ বিধবা কন্যা ও দৌহিত্রদের নিয়ে পুর্ণিয়াতে বসবাস করতেন। সেখানেই ১৩৫৬ বঙ্গাব্দের ১২ই অগ্রহায়ণ (২৯ শে নভেম্বর ১৯৪৯) সোমবার শেষরাত্রিতে ৮৭ বছর বয়সে পরলোক গমন করেন।
সূর্যনেলী ধর্ষণ মামলা
কোট্টায়ামের একটি বিশেষ আদালত ২০০০ সালের ২রা সেপ্টেম্বর ৩৯ জনের মধ্যে ৩৫ জনকে বিচারের মুখোমুখি করে, বিভিন্ন অভিযোগে দোষী সাব্যস্ত করে। ২০০২ সালের ১২ জুলাই, প্রধান অভিযুক্ত - ধর্মরাজনকে বিভিন্ন অভিযোগে দোষী সাব্যস্ত করা হয় এবং যাবজ্জীবন কারাদণ্ড দেওয়া হয়। যাইহোক, তিনি ২০০৫ সালের ২৫ অক্টোবর জামিনে কারাগার মুক্ত হন এবং তারপর নিখোঁজ হন। ২০০৫ সালের ২০ জানুয়ারি, কেরালা হাইকোর্ট নির্যাতিতার বিবৃতির সমর্থনে কোন প্রমাণের অভাবে প্রধান আসামি ধর্মরাজন ব্যতীত বাকি ৩৫ জন দোষীকে বেকসুর খালাস দেয়। সূর্যনেলীকে আদালত অনাস্থাভাজন বলে মনে করেছিলেন। এই রায়ের সমালোচনা করেছেন নারী অধিকার কর্মীরা। ২০১৩  সালের জানুয়ারিতে, ভারতের সুপ্রিম কোর্ট কর্তৃক হাইকোর্টের প্রদত্ত বেকসুর খালাসের রায় বাতিল করে এবং নতুন করে শুনানির আদেশ দেয়। ২০১৩ সালের ফেব্রুয়ারির শুরুর দিকে, ধর্মরাজন একটি টিভি সাক্ষাৎকারে হাজির হয়েছিলেন এবং বলেছিলেন যে পিজে কুরিয়েন জড়িত ছিলেন এবং পুলিশ তা ধামাচাপা দিয়েছে। এটি একটি বিতর্ক সৃষ্টি করেছিল এবং রাজনীতিবিদরা কুরিয়েনের পদত্যাগ দাবি করতে শুরু করেছিলেন। কেরলের হাইকোর্ট ২০০৭  সালের ৪ এপ্রিল অধ্যাপক কুরিয়েনকে সকল অভিযোগ থেকে অব্যাহতি দিয়েছেন। সুপ্রিম কোর্টও তা নিশ্চিত করেছে। এটি ভারতীয় সংসদেও খণ্ডিত হয়েছে। এর পরেই ধর্মরাজনকে গ্রেফতার করা হয়। মে মাসে, তিনি তার আগের বক্তব্য প্রত্যাহার করেন। কুরিয়ানকে কেরালা হাইকোর্ট বেকসুর খালাসের রায় প্রদান করে।
২০১৪ সালের ৪ এপ্রিল, কেরালা হাইকোর্ট ধর্মরাজনের যাবজ্জীবন কারাদণ্ড বহাল রাখেন এবং ৩৫ জন বেঁচে যাওয়া আসামির মধ্যে ৭ জনকে মুক্তি দেন।, মামলাটি সুপ্রিম কোর্টে আপীল করা হয়েছে।
অষ্টধার ইউনিয়ন
প্রশাসনিক এলাকা
অধিভুক্ত গ্রাম:
আয়তন ও জনসংখ্যা
আয়তন – ১২.৭০ (বর্গ কিঃ মিঃ),২০১১ সালের আদম শুমারি অনুযায়ী লোকসংখ্যা – ২৭১২৪ জন (প্রায়)। গ্রামের সংখ্যা – ১৪টি, মৌজার সংখ্যা – ১৩ টি, হাট/বাজার সংখ্যা -৩ টি।
শিক্ষা
শিক্ষার হার :
যোগযোগ ব্যবস্থা
ময়মনসিংহ সদর উপজেলা থেকে অষ্টধার ইউনিয়ন পরিষদ সহ বিভিন্ন গ্রামের যাতায়াত ব্যবস্থা হলো, ট্রেন, সি.এন.জি অটো।
কাঁথি দক্ষিণ বিধানসভা কেন্দ্র
কাঁথি দক্ষিণ (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৬ নং কাঁথি দক্ষিণ বিধানসভা কেন্দ্রটি কাঁথি পৌরসভা, কাঁথি-১ সমষ্টি উন্নয়ন ব্লক এবং দুরমুথ এবং কুসুমপুর গ্রাম পঞ্চায়েত গুলি কাঁথি-৩ সমষ্টি উন্নয়ন ব্লক এর অন্তর্গত।
কাঁথি দক্ষিণ বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।
২০১৭
রাজ্য বিধানসভা উপনির্বাচন হয় বিধায়ক দিব্যেন্দু অধিকারী পদত্যাগ করেন, কারণ তিনি ভারতীয় সংসদ পদে তমলুক লোকসভা কেন্দ্র থেকে নির্বাচিত হন ১৯ নভেম্বর ২০১৬।
১৯৭৭-২০০৯
২০০৯ সালে উপনির্বাচন হয় কারণ বিধায়ক শুভেন্দু অধিকারী তমলুক লোকসভা কেন্দ্র থেকে সংসদ পদে নির্বাচিত, তৃণমূল কংগ্রেসের দিব্যেন্দু অধিকারী কাঁথি দক্ষিণ কেন্দ্র থেকে জয়ী হন সিপিআইয়ের সত্যেন্দ্রনাথ পান্ডাকে পরাজিত করেন।
২০০৬ সালের বিধানসভা নির্বাচনে, তৃণমূল কংগ্রেসের শুভেন্দু অধিকারী কাঁথি দক্ষিণ কেন্দ্র থেকে জয়ী হন সিপিআইয়ের সত্যেন্দ্রনাথ পান্ডাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের শিশির অধিকারী ২০০১ সালে সিপিআইয়ের সুখেন্দু মাইতিকে পরাজিত করেন। ১৯৯৬ এবং ১৯৯১ সালে কংগ্রেসের সৈলাজ কুমার দাস সিপিআইয়ের সুখেন্দু মাইতিকে পরাজিত করেন। সিপিআইয়ের সুখেন্দু মাইতি ১৯৮৭ সালে কংগ্রেসের সৈলাজ কুমার দাসকে পরাজিত করেন। ১৯৮২ সালে কংগ্রেসের শিশির অধিকারী নির্দলের দীপক মণ্ডলকে পরাজিত করেন। ১৯৭৭ সালে জনতা পার্টির সত্যব্রত মাইতি নির্দলের সুধীরচন্দ্র দাসকে পরাজিত করেন।
২০২৩ উয়েফা ইউরোপা লিগ ফাইনাল
২০২৩ উয়েফা ইউরোপা লিগ ফাইনাল হবে ২০২২–২৩ উয়েফা ইউরোপা লিগ এর ফাইনাল ম্যাচ। এটি উয়েফা কর্তৃক আয়োজিত ইউরোপের দ্বিতীয় ক্লাব ফুটবল টুর্নামেন্টের ৫২ তম মৌসুম, এবং উয়েফা কাপ থেকে উয়েফা ইউরোপা লিগ নামকরণ করার পর থেকে এটি ১৪ তম মৌসুম। ম্যাচটি ৩১ মে ২০২৩ তারিখে হাঙ্গেরির বুদাপেস্টের পুশকাশ এরিনায় অনুষ্ঠিত হবে। ২০২০ সালের ফাইনাল স্থগিত এবং স্থানান্তরের কারণে চূড়ান্ত আয়োজকদের এক বছর পিছিয়ে স্থানান্তরিত করা হয়েছিল, এর পরিবর্তে বুদাপেস্ট ২০২৩ সালের ফাইনাল আয়োজন করেছিল।
বিজয়ীরা ২০২৩ উয়েফা সুপার কাপে ২০২২–২৩ উয়েফা চ্যাম্পিয়নস লিগের বিজয়ীদের বিরুদ্ধে খেলার অধিকার অর্জন করবে।
স্থান
ম্যাচটি হবে বুদাপেস্টে অনুষ্ঠিত হওয়া প্রথম উয়েফা কাপ/ইউরোপা লিগের ফাইনাল এবং ১৯৮৫ সালের প্রথম লেগের পর হাঙ্গেরিতে অনুষ্ঠিত প্রতিযোগিতার ইতিহাসে দ্বিতীয় ফাইনাল। ফাইনালটি ২০১৯ উয়েফা মহিলা চ্যাম্পিয়ন্স লিগ ফাইনাল এবং ২০২০ উয়েফা সুপার কাপের পরে শহরে অনুষ্ঠিত তৃতীয় উয়েফা ক্লাব প্রতিযোগিতার ফাইনালও হবে, ফলে এটি হাঙ্গেরিতে চতুর্থ সামগ্রিক উয়েফা ক্লাব ফাইনালে পরিণত হয়েছে। স্টেডিয়ামটিকে উয়েফা ইউরো ২০২০ -এর জন্য একটি ভেন্যু হিসেবেও বেছে নেওয়া হয়েছিল, যেখানে এটি তিনটি গ্রুপ পর্বের ম্যাচ এবং রাউন্ড অব ১৬-এর ম্যাচের আয়োজন করেছিল।
আয়োজক নির্বাচন
১৭ জুন ২০২০-এ উয়েফা কার্যনির্বাহী কমিটি ঘোষণা করেছে যে ২০২০ ফাইনাল স্থগিত করা এবং স্থানান্তরিত হওয়ার কারণে পরিবর্তে বুদাপেস্ট ২০২৩ সালের ফাইনাল আয়োজন করবে।
পরিচয়
২০২৩ উয়েফা ইউরোপা লিগ ফাইনালের আসল পরিচয় ২৬ আগস্ট ২০২২-এ গ্রুপ পর্বের ড্রতে উন্মোচিত হয়েছিল।
প্রতিনিধি
ফাইনালের প্রতিনিধি হলেন প্রাক্তন হাঙ্গেরীয় আন্তর্জাতিক জলতান গেরা, যিনি ফুলহ্যামের সাথে ২০০৯–১০ উয়েফা ইউরোপা লিগে রানার-আপ হয়েছিলেন।
বিস্তারিত
"হোম" বা ঘরোয়া দল (প্রশাসনিক উদ্দেশ্যে) কোয়ার্টার-ফাইনাল এবং সেমি-ফাইনালের ড্রয়ের পরে অনুষ্ঠিত হতে যাওয়া একটি অতিরিক্ত ড্র দ্বারা নির্ধারিত হবে।
বরফ কলের গল্প
বরফ কলের গল্প হলো শহীদ-উন-নবী পরিচালিত একটি থ্রিলার ওয়েব ধারাবাহিক। ধারাবাহিকটিতে কুখ্যাত সন্ত্রাসী এরশাদ শিকদারের আদলে নির্মিত চরিত্র নওশাদের ভূমিকায় অভিনয় করেছেন বাংলাদেশী অভিনেতা আনিসুর রহমান মিলন। ২০২১ সালের ১৪ই মে প্রথম মৌসুমের ৬টি পর্ব রবির ওটিটি প্ল্যাটফর্ম বিঞ্জে মুক্তি পেয়েছে।
পটভূমি
নওশাদ হলো একজন অন্যতম শীর্ষ সন্ত্রাসী এবং একজন ধারাবাহিক খুনি। নওশাদের অপরাধ জগতের সাথে জড়িয়ে গিয়ে একজন শীর্ষ সন্ত্রাসী হয়ে ওঠে নিয়েই এই সিরিজটি নির্মিত হয়েছে।
এ কে মোশাররফ হোসেন আকন্দ
এ কে মোশাররফ হোসেন আকন্দ বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ময়মনসিংহ-১৪ আসনের সংসদ সদস্য ছিলেন।
রাজনৈতিক জীবন
এ কে মোশাররফ হোসেন আকন্দ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৪ আসন থেকে সংসদ সদস্য নির্বাচিত হন।
কাটাংকা মসজিদ
বর্ণনা
বাম|থাম্ব|150x150পিক্সেল|গোয়ার সালতানাতের পতাকা ১৬০৩ সালে সুলতান আলাউদ্দিন কাটাংকা মসজিদটি নির্মাণ করেন। তিনি ছিলেন গোয়ার সালতানাতের ১৪তম রাজা যিনি প্রথমে ইসলাম গ্রহণ করেছিলেন। প্রাথমিকভাবে, এটি দুর্গ কমপ্লেক্সের অভ্যন্তরে ছিল; যা রাজা এবং তার রক্ষীদের নামাযের স্থান হিসাবে ব্যবহৃত হত। ঐতিহাসিক সময়ে জুমার নামাজের সময়ে খুতবা প্রদানকারী ইমামদের তলোয়ার বহনকারী দুই দেহরক্ষী দ্বারা পাহারা দেওয়া হত। মসজিদের মিম্বরটি আজ অবধি তিন-ধারী বর্শা দ্বারা বেষ্টিত। নামাযের জায়গা হিসেবে ব্যবহার করা ছাড়াও মসজিদ ভবনটি যুদ্ধের সময় দুর্গ হিসাবে ব্যবহৃত হত। এটি মসজিদের শক্ত দেয়াল থেকে বোঝা যায়, যার পুরুত্ব ১২০ সেন্টিমিটার।
কাটাংকা মসজিদ ছিল দক্ষিণ সুলাওয়েসিতে গোয়ার সালতানাতা এবং তালো রাজ্যের মত অঞ্চলগুলোতে ইসলামিক বিস্তারের কেন্দ্র ছিল। মসজিদের কাছেই সুলতান হাসানুদ্দিন এবং শেখ ইউসুফ মাকাসারি প্রভৃতি রাজনৈতিক ও ধর্মীয় নেতাদের সমাধি রয়েছে। সুলতান আলাউদ্দিন শেখ ইউসুফকে বান্তেন এবং আচেহ ভ্রমণের আগে ও শেষজীবনে দক্ষিণ আফ্রিকায় নির্বাসিত হওয়ার আগে, কাটাংকা মসজিদের আশেপাশে দেখাশোনা করেছিলেন। এছাড়াও তিনজন মিনাংকাবাউ পণ্ডিত যারা দক্ষিণ সুলাওয়েসিতে ইসলাম প্রচার করেছিলেন, যাদের নাম মসজিদে খোদাই করা আছে; দাতুক রি তিরো, দাতুক রিবান্দং এবং দাতুক পতিমাং।
নর্থ ওয়েস্টার্ন বিশ্ববিদ্যালয়, বাংলাদেশ
নর্থ ওয়েস্টার্ন বিশ্ববিদ্যালয় (এনডব্লিউইউ) ২০১২ সালে প্রতিষ্ঠিত খুলনা বাংলাদেশের প্রথম বেসরকারি বিশ্ববিদ্যালয়। এটি দশটি বিষয়ের মধ্যে স্নাতক ডিগ্রী এবং ছয় এর মাস্টার ডিগ্রি প্রদান করে। বিশ্ববিদ্যালয়টির প্রতিষ্ঠাতা বাংলাদেশ আওয়ামী লীগের রাজনীতিবিদ তালুকদার আব্দুল খালেক।
ইতিহাস
নর্থ ওয়েস্টার্ন ইউনিভার্সিটি, খুলনা খুলনা বিশ্ববিদ্যালয়ের প্রথম পূর্ণাঙ্গ প্রাইভেট বিশ্ববিদ্যালয় ১৮ নভেম্বর, ২০১২ তারিখে প্রতিষ্ঠিত হয়। বিশ্ববিদ্যালয়ের ২০১৩ সালের স্প্রিং সেমিস্টারে একাডেমিক কার্যক্রম শুরু হয়। প্রাইভেট ইউনিভার্সিটি অ্যাক্টের অধীনে উত্তর-পশ্চিমা বিশ্ববিদ্যালয় প্রতিষ্ঠার জন্য গণপ্রজাতন্ত্রী বাংলাদেশ সরকার অনুমোদিত। ২০১০।
ইউনিভার্সিটি ৪ টি অনুষদ, ১২ টি বিভাগ, ৬৭ টি পূর্ণসময়ের শিক্ষক, ৬১ টি পার্ট টাইম শিক্ষক এবং ৪৮৯ জন শিক্ষার্থী নিয়ে কার্যক্রম শুরু করেছে। বর্তমানে বিশ্ববিদ্যালয়ের ৪ টি অনুষদ, ১৪ টি বিভাগ রয়েছে। ছাত্র এবং শিক্ষক সংখ্যা যথাক্রমে প্রায় ৫০০০ এবং ১৪০ বেড়েছে
উপাচার্যগণ
নিম্নোক্ত ব্যক্তিবর্গ নর্থ ওয়েস্টার্ন ইউনিভার্সিটির উপাচার্য হিসেবে দায়িত্ব পালন করেন:
শিক্ষঙ্গন
ইউনিভার্সিটি ২৩৬, এম.এ বাড়ি রোড, খুলনা ৯১০০। এটি একটি প্রশাসনিক ভবনসহ দুটি বাণিজ্যিক ভবন রয়েছে।
সেমিস্টার
বিশ্ববিদ্যালয়ের একাডেমিক বছর দুটি নিয়মিত সেমেস্টের (বসন্ত এবং পতন) এবং একটি সংক্ষিপ্ত সেমিস্টারে (গ্রীষ্মকালীন) অন্তর্ভুক্ত করে। প্রতিটি নিয়মিত সেমিটারের সময়কাল ১৪/১৬সপ্তাহ এবং গ্রীষ্মের সেমিটারের সময়কাল ১০/১২ সপ্তাহ।
চামান জেলা
চামান জেলা (چمن ولسوالی, چمن, ) পাকিস্তানের বেলুচিস্তান প্রদেশের একটি প্রশাসনিক জেলা। ২০২১ সালে কিল্লা আব্দুল্লাহ জেলাকে দ্বিখণ্ডিত করে চামান জেলা সৃষ্টি করা হয়। চীন-পাকিস্তান অর্থনৈতিক করিডোর প্রকল্পের কারণে চামান জেলা 'স্থলবন্দর' নামেও পরিচিত।
প্রশাসনিক বিভাগ
এতে নিম্নলিখিত এলাকা রয়েছে:
আওয়ামী জাতীয় পার্টির সদস্য সর্দার আসগর খান আশেজাই চামান জেলার বর্তমান সাংসদ। ক্যাপ্টেন (অব) জুমা দাদ মান্দোখাইলকে জেলার প্রথম জেলা প্রশাসক হিসেবে নিয়োগ দেওয়া হয়।
আসওয়াত
আসওয়াত ( আরবী: الصوت ), আল সোয়াত নামেও পরিচিত, কুয়েত ভিত্তিক একটি আরবি ভাষার সংবাদপত্র ছিল।
ইতিহাস
আসওয়াত ২০০৮ সালে প্রতিষ্ঠিত হয়েছিল এবং এর প্রথম সংখ্যাটি ২১ অক্টোবর ২০০৮-এ প্রকাশিত হয়েছিল। এটি দেশের পঞ্চদশতম দৈনিকে পরিণত হয়েছিল। কুয়েতের প্রাক্তন তথ্যমন্ত্রী ইউসুফ আল সোমিত দৈনিকের প্রধান ছিলেন।
যাইহোক, এটি ২০০৯ সালের জানুয়ারিতে অর্থনৈতিক কারণে বন্ধ হয়ে যায়।
ক্যানিজারো বিক্রিয়া
ক্যানিজারো বিক্রিয়া হল একটি রাসায়নিক বিক্রিয়া যেখানে গাঢ় ক্ষার দ্রবণে আলফা কার্বনবিহীন কিংবা আলফা অবস্থানের হাইড্রোজেনবিহীন দুই অণু অ্যালডিহাইড যুগপৎ জারিত ও বিজারিত হয়ে যথাক্রমে অ্যালকোহল এবং কার্বোক্সিলিক এসিডের লবণে পরিণত হয়। বিক্রিয়াটির আবিষ্কারক স্ট্যানিসলাও ক্যানিজারোর নামানুসারে বিক্রিয়াটির নামকরণ করা হয়। এ বিক্রিয়ায় অ্যালডিহাইডের আলফা অবস্থানের হাইড্রোজেন বিমুক্ত হয়ে বিক্রিয়াটি সম্পন্ন করে। ১৮৫৩ সালে ক্যানিজারো সর্বপ্রথম এই বিক্রিয়া সম্পন্ন করেন। সেই বিক্রিয়াতে তিনি বেনজালডিহাইড ও পটাশের (পটাশিয়াম কার্বনেট) মাধ্যমে বেনজাইল অ্যালকোহল ও পটাশিয়াম বেনজোয়েট লাভ করেন। বিক্রিয়াটি কস্টিক সোডা বা কস্টিক পটাশের উপস্থিতিতে সম্পন্ন হয়েছিল।: জারণ বিক্রিয়ার ফলে তৈরি হয় কার্বোক্সিলিক এসিড এবং বিজারণ বিক্রিয়ার মাধ্যমে তৈরি হয় অ্যালকোহল।
বিক্রিয়া কৌশল
বিক্রিয়াতে অ্যালডিহাইডের নিউক্লিওফিলিক অ্যাসাইল প্রতিস্থাপনের মাধ্যমে বিমুক্ত গ্রুপ দ্বিতীয় ধাপে অপর অ্যালডিহাইডকে আক্রমণ করে। প্রথম, হাইড্রোক্সাইড কার্বোনিল গ্রুপকে আক্রমণ করে। ফলে একটি চতুস্তলকীয় মধ্যবর্তী ধাপের সৃষ্টি হয়, যা ভেঙে গিয়ে পুনরায় কার্বোনিল গ্রুপ সৃষ্টি করে এবং হাইড্রাইড গ্রুপ তখন অপর কার্বনিলকে আক্রমণ করে। বিক্রিয়ার শেষ ধাপে প্রোটনের বিনিময়ের মাধ্যমে এসিড ও অ্যালকোক্সাইড আয়ন তৈরি হয়।
ক্ষারের অধিক ঘনত্বের কারণে, অ্যালডিহাইড প্রথমে দ্বি-আধানগ্রস্ত অ্যানায়ন তৈরি করে; যা থেকে হাইড্রাইড আয়ন দ্বিতীয় অ্যালডিহাইড অণুতে স্থানান্তরিত হয়ে কার্বোক্সিলেট ও অ্যালকক্সাইড আয়ন তৈরি করে। শেষে অ্যালকক্সাইড আয়ন দ্রাবক থেকে প্রোটন গ্রহণ করে।
right|ক্যানিজারো বিক্রিয়ার কৌশলের অ্যানিমেশনcenter
মূলত বিক্রিয়াটি তৃতীয় ক্রমের গতিবিদ্যা অনুসরণ করে। এটির দ্বিতীয় ক্রম দ্বিতীয় ক্রম এবং ক্ষারে প্রথম ক্রম: অতিক্ষারের উপস্থিতিতে দ্বিতীয় পথটি (k') অধিক গুরুত্বপূর্ণ হয়ে উঠে যা ক্ষারে দ্বিতীয় ক্রমের: k' পথক্রমেও দ্বি-আধানগ্রস্ত অ্যানায়ন (RCHO22−) ও অ্যালডিহাইডের মধ্যকার বিক্রিয়া সম্পন্ন করে। D2O এর উপস্থিতিতে বিক্রিয়া সম্পন্ন হলে হাইড্রাইড আয়ন সরাসরি স্থানান্তরিত হয় বলে দেখা গেছে এবং সৃষ্ট অ্যালকোহলের α-কার্বন সংলগ্ন কোনো ডিউটেরিয়াম থাকে না।
উপায়
শক্তিশালী ক্ষারের উপস্থিতিতে আলফা হাইড্রোজেনবিশিষ্ট অ্যালডিহাইড ডিপ্রোটোনেশনের বদলে ইনোলেট তৈরি করে অ্যালডল ঘনীভবন বিক্রিয়া দেয়। আদর্শ অবস্থায় এ বিক্রিয়ায় মাত্র ৫০% অ্যালকোহলের সাথে কার্বোক্সিলিক এসিড তৈরি করে। এক এসিড ও এক অ্যালকোহল তৈরি করতে দুই অণু অ্যালডিহাইডের প্রয়োজন হয়। অধিক উৎপাদনের জন্য তাই প্রায়শই ক্রস ক্যানিজারো বিক্রিয়া সম্পন্ন করা হয়। এতে এক অণু আত্মদানকারী অ্যালডিহাইড, মূল্যবান এক রাসায়নিকের সাথে মিশান হয়। এতে ফরমালডিহাইড বিজারক হিসেবে কাজ করে এবং নিজে জারিত হয়ে সোডিয়াম ফরমেটে পরিণত হয় এবং অন্য অ্যালডিহাইড বিজারিত হয়ে অ্যালকোহলে পরিণত হয়। এতে পৃথকভাবে দুই অণ্য অ্যালডিহাইড সম্পূর্ণরূপে সংশ্লিষ্ট উৎপাদে পরিণত হয়, সাধারণভাবে উভয় উৎপাদ তৈরিতে যে ৫০% ক্ষয় হয়, তা এক্ষেত্রে ঘটে না। তাই মূল্যবান এ রাসায়নিকের উৎপাদন অধিক হারে করা হয়; যদিও এক্ষেত্রে অ্যাটম ইকোনোমি খুব একটা বেশি নয়।
বিচূর্ণ তরল ২-ক্লোরোবেনজালডিহাইডের সাথে পটাশিয়াম হাইড্রোক্সাইডের সাথে একটি দ্রাবকমুক্ত বিক্রিয়াও সম্পন্ন হয়, মর্টার ও পেসল এর মাধ্যমে:
দ্রাবকমুক্ত ক্যানিজারো বিক্রিয়া|center
ব্যতিক্রম
কিছু কিটোন অনুরূপ ক্যানিজারো বিক্রিয়া প্রদর্শন করে। এখানে দুটি কার্বন গ্রুপের একটি স্থানান্তরিত হয়, অ্যালডিহাইডের ন্যায় হাইড্রাইড নয়।
জোয় ইয়ুং
জোয় ইয়ুং (জন্ম: ১৬ জুন ১৯৮০) হচ্ছেন হংকংয়ের একজন গায়িকা এবং অভিনেত্রী, যিনি এম্পেরর এন্টারটেইনমেন্ট গ্রুপের সাথে স্বাক্ষরিত হয়ে আছেন। ১৯৯৯ সালে তার বাদ্যযন্ত্র শিল্পে অভিষেক হওয়ার পর থেকেই জোয় ইয়ুং "সর্বাধিক জনপ্রিয় মহিলা গায়ক" এবং "আলটিমেট শ্রেষ্ঠ মহিলা গায়ক - গোল্ড" পুরষ্কারের রেকর্ড ভাঙা নয়টি বার্ষিক পুরস্কারসহ বেশ কয়েকটি পুরস্কার জিতেছেন, এইভাবে তিনি শীর্ষস্থানীয় ক্যান্টোনিজ গায়িকাদের একজন হিসেবে আবির্ভূত হন। তিনি ২০১৪ সালে ফোর্বস চায়না সেলিব্রেটি ১০০-এর তালিকায় ৬৩তম স্থান অর্জন করতে পেরেছিলেন, এছাড়াও তিনি সে বছর হংকংয়ের সবচেয়ে প্রভাবশালী মহিলা গায়িকাও নির্বাচিত হন। ২০১৪ সালে তিনি হংকংয়ের সেলিব্রিটিদের মধ্যে প্রায় ৮০ মিলিয়ন (১০.৩ মিলিয়ন মার্কিন ডলার) আয় করেছেন।
প্রারম্ভিক জীবন এবং ক্যারিয়ার
জোয় ইয়ুং ১৬ জুন ১৯৮০ সালে হংকংয়ে জন্মগ্রহণ করেন। তিনি মা অন শান লুথেরান প্রাইমারি স্কুলে অংশগ্রহণ করেন, যেখানে তিনি ওয়াং পো-লাম তার ষষ্ঠ শ্রেণীর সহপাঠী ছিলেন। তিনি এবং হংকং অভিনেত্রী প্রিসিলা ওং একই স্কুলে পড়াশুনা করতেন।
পনের বছর বয়সে, জোয় ইয়ুং "ইকো করুচ গায়ক প্রতিযোগিতা"-এ অংশগ্রহণ করেন এবং পরবর্তীতে "গো ইস্ট এন্টারটেইনমেন্ট কোম্পানী লিমিটেড"-এর সাথে স্বাক্ষরিত হন। গো ইস্টের পূর্বের একজন শিল্পী হিসেবে তিনি "দ্য ফার্স্ট টাইম আই ওয়ান্ট টু বি ড্রাঙ্ক" নামক একটি চলচ্চিত্রের জন্য একটি থিম গান গেয়েছিলেন, কিন্তু কোন স্বীকৃতি লাভ করেনি এবং লেবেল দ্বারা তা বাদ দেওয়া হয়েছিল।
তিনি একটি ক্লার্ক হিসাবে কাজ করার সময় স্কুলে যাওয়া অব্যাহত রাখেন এবং তার মাকে একটি ফ্যাশন বুটিক পরিচালনা করতে সাহায্য করেন। পরে, গো ইস্ট থেকে প্রাক্তন সহকর্মী পনি ক্যানিয়নকে তার সাথে পরিচয় করিয়ে দেওয়া হয়েছিল। যাইহোক, তিনি কোম্পানির সাথে যোগদানের কাছাকাছি সময়, পনি ক্যানিয়ন তার হংকং শাখা বন্ধ করেন এবং যার ফলে তার বাদ্যযন্ত্র কর্মজীবন আবার বিরতির দেখা পায়।
১৯৯৮–২০০০
১৯৯৮ সালে, জোয় ইয়ুং হংকং রেকর্ড লেবেল ফিটো এন্টারটেইনমেন্টের সাথে স্বাক্ষরিত হয় (যা ১৯৯৯ সালে এম্পেরর এন্টারটেইনমেন্ট গ্রুপ (ইইজে) দ্বারা পরিচালিত হয়েছিল)। ১৯৯৯ সালে তাকে বিদেশে প্রশিক্ষণের জন্য পাঠানো হয়েছিল এবং তেরেসা কার্পিও এবং দেরী রোমান তামার কাছ থেকে গানের শিক্ষা লাভ করেন। তিনি একজন শিল্পী হিসাবে অভিজ্ঞতা অর্জনের জন্য তাদের সাথে বিভিন্ন কনসার্টের ট্যুরে গিয়েছিলেন। সেই সময় তিনি হংকং ইনস্টিটিউট অফ টেকনোলজিতে ডিপ্লোমাসহ বৃত্তিমূলক শিক্ষার স্নাতক ডিগ্রি অর্জন করেন।
সেপ্টেম্বর ৩০, ১৯৯৯ সালে, তিনি তার আত্মপ্রকাশ ইপি, ইপি ১ জোয় প্রকাশ করেন। এটি হংকংয়ে ১৩০,০০০ কপি বিক্রি হয় এবং ২.৩ সপ্তাহ ধরে ইন্টারন্যাশনাল ফেডারেশন অফ দ্য ফোনোগ্রাফিক ইন্ডাস্ট্রি অ্যালবাম চার্টগুলোর শীর্ষে অবস্থান করে।
অফ ব্রেক
অফ ব্রেক একজন ডানহাতি বোলার কর্তৃক ক্রিকেট খেলায় ব্যবহৃত এক ধরনের বল ছোড়া ও ক্রিকেটের পরিভাষা। অফ স্পিন বোলার আক্রমণাত্মক ভঙ্গীমায় ডানহাতি ব্যাটসম্যানের দিকে অফ সাইড থেকে লেগ সাইডের দিকে প্রেরণের জন্য পীচে বল ছোড়ে থাকেন। যিনি অফ ব্রেক বোলিং করেন, তিনি অফ স্পিনার নামে পরিচিত। বোলারকে তার সবগুলো আঙ্গুলের সাহায্যে হাতের তালুতে ক্রিকেট বল রেখে অফ ব্রেক বোলিং করতে হয়। ডানহাতি বোলারের ক্ষেত্রে বল নিক্ষিপ্তের সময় আঙ্গুলগুলো এমনভাবে নড়াচড়া করেন যাতে বল ঘড়ির কাঁটার ন্যায় পীচে প্রদর্শিত হয়।
কার্যকারিতা
অফ স্পিন বোলার নিখুঁত নিশানা ও সঠিকভাবে বল নিক্ষেপণকালীন অধিকাংশ সময়ই অফ ব্রেক বোলিং করেন। ডানহাতি ব্যাটসম্যানের ক্ষেত্রে সবচেয়ে সহজ স্পিন বল হিসেবে অফ ব্রেক বোলিংকে চিহ্নিত করা হয়। কেননা, বল ব্যাটসম্যানের শরীরের দিকে অগ্রসর হয়। কোন কারণে বল মোকাবেলায় ব্যর্থ হলে তা পায়ে বাঁধাগ্রস্ত হয়। এরফলে বোলারের পক্ষে বোল্ড কিংবা কট-আউট করতে সক্ষমতা প্রদর্শনে ব্যর্থ হলেও লেগ বিফোর উইকেট প্রাপ্তির ব্যাপক সম্ভাবনা থাকে। তবে, বামহাতি ব্যাটসম্যানের দিক দিয়ে অফ ব্রেক বোলিং বেশ সমস্যা ডেকে আনে। কেননা বল ঘূর্ণনজনিত কারণে তার শরীর থেকে বেশ দূর দিয়ে যায়। এরফলে সঠিকভাবে বল মোকাবেলায় ব্যর্থ হলে ব্যাটের প্রান্ত স্পর্শের মাধ্যমে উইকেট-কিপার কিংবা স্লিপে দাঁড়ানো ফিল্ডারের কাছে ক্যাচে রূপান্তরের সমূহ সম্ভাবনার ক্ষেত্র সৃষ্টি করে। বামহাতি অর্থোডক্স স্পিন বোলার অফ ব্রেক বোলিং ভঙ্গীমায় বিপরীত দিক দিয়ে বলকে স্পিন করান। কিন্তু বামহাতি অর্থোডক্স স্পিনারের এ ধরনের বোলিং স্বীকৃত নয়।
২১ গ্রাম পরীক্ষণ
২১ গ্রাম পরীক্ষা ১৯০৭ সালে করা একটি গবেষণা। এ গবেষণাটি করেন ম্যাসাচুসেটসের হাভারহিলের চিকিৎসক ম্যাকডোগাল ডানকান (MacDougall Duncan)। এ বৈজ্ঞানিক পরীক্ষা থেকে ম্যাকডোগাল এ হাইপোথিসিস দেন যে; আত্মার শারীরিক ওজন আছে। তিনি এই পরীক্ষার দ্বারা মানুষের আত্মা মানুষকে ছেড়ে চলে যাওয়ার তাৎক্ষণিক মুহুর্তে এর ওজন মাপার চেষ্টা করেন। ম্যাকডোগাল মৃত্যু অবধারিত এরকম ছয়জন রোগীর উপর এই গবেষণা চালান। তিনি দেখতে পান; ছয়জন মৃত্যুপথযাত্রীর একজন মারা যাওয়ার সাথে সাথে, এক আউন্সের তিন চতুর্থাংশ (২১.৩ গ্রাম) ওজন হারায়।
পরীক্ষণ
১৯০১ সালে ডানকান ম্যাকডোগাল বৈজ্ঞানিকভাবে আত্মার ওজনকে মাপা যায় কি না; এ বিষয়ের উপর চিন্তাভাবনা করেন। এজন্য তিনি নার্সিং হোমের ছয়জন রোগীকে বাছাই করেন, যাদের মৃত্যু অবধারিত ছিল। এই ছয়জন রোগীর মধ্যে চারজন যক্ষ্মায় আক্রান্ত ছিল, একজন ডায়াবেটিসে ভুগছিল, আরেকজন ঠিক কোন রোগে আক্রান্ত তা শনাক্ত করা যায় নি। ম্যাকডোগাল বিশেষ করে তাদেরই বাছাই করেন, যাদের শারীরিক অবস্থার চরম অবনতি হয়েছিল এবং যারা মারা যাওয়ার সাথে সাথে তাদের শরীরের ওজন নিখুঁতভাবে মাপার সময় রোগীর আত্মীয়স্বজন বা অন্য কোনো জায়গা থেকে প্রতিবন্ধকতা তৈরী না হয়। যখন সেইসব রোগী মৃত্যুর সন্নিকটে পৌছে যেত, তখন তাদের সম্পূর্ণ বিছানা জুড়ে ব্যবসায়িক স্কেল স্থাপন করা হত। এই স্কেলটি অত্যন্ত স্পর্শকাতর ছিল, যা এক আউন্সের দুই দশমাংশ(৫.৬ গ্রাম) পর্যন্ত তারতম্যকে হিসাব করতে পারত। মৃত্যুর পুর্ব ও পরমুহুর্তে রোগীর ওজনের তারতম্য থেকে; আত্মার ওজন বের করাই এই গবেষণার মুল লক্ষ্য ছিল। মানুষের আত্মা আছে, কুকুরের নেই- এই বিশ্বাসের উপর ভিত্তি করে ম্যাকডোগাল পনেরটি কুকুরের মৃত্যুর পর তাদের ওজন মাপেন। ম্যাকডোগাল বলেন, তিনি তার পরীক্ষার জন্য সেইসব কুকুরকেই বাছাই করেছেন, যারা হয় অসুস্থ ছিল অথবা মৃত্যু যাদের জন্য অবধারিত ছিল। এর পক্ষে অবশ্য কোনো প্রমাণ পাওয়া যায় নি। এটাও অনুমান করা হয় যে, ম্যাকডোগাল হয়তো স্বাস্থ্যবান কুকুরকেই বিষক্রিয়ায় আক্রান্ত করেছিলেন।
ফলাফল
ছয়জন রোগীর মধ্যে; একজন মৃত্যুর পর ওজন হারালেও, পুনরায় মাপার পর, সেই হারানো ওজন আবার ফিরে আসে, দুইজন রোগী মৃত্যুর পর ওজন হারান বলে গবেষণার নথিতে লিপিবদ্ধ হয়, কিন্তু কয়েক মিনিট পর দেখা যায়; তারা আরো কিছু ওজন হারাচ্ছেন, একজন মৃত্যুর পর এক আউন্সের তিন-চতুর্থাংশ (২১.৩ গ্রাম) ওজন হারান, ম্যাকডোগাল একটি ফলাফলকে বাতিল করে দেন, এই বলে যে; ওই রোগীর ক্ষেত্রে স্কেলটা ঠিকভাবে স্থাপন করা হয় নি এবং আরেকটি ফলাফলকে তিনি হিসাবে ধরেন নি কারণ রোগী মারা যাওয়ার পর ওজন মাপার যন্ত্রাংশ, তখনো মানাঙ্ক নির্ণয় করছিল। ম্যাকডোগাল তার প্রতিবেদনে উল্লেখ করেন, কোনো কুকুরই মৃত্যুর পর ওজন হারায়নি।
ম্যাকডোগাল তার পরীক্ষণ থেকে বিশ্বাস করতেন, মানুষের আত্মার ওজন আছে, যদিও ১৯০৭ সালের পূর্ব পর্যন্ত এটি প্রকাশিত হয়নি। তবুও তিনি এ পরীক্ষণ সম্বন্ধে বলতে গিয়ে বলেন, কোনো উপসংহারে পৌঁছানোর পুর্বে, এই পরীক্ষণটি আরো কয়েকবার পুনরাবৃত্ত করতে হবে।
প্রতিক্রিয়া
ম্যাকডোগাল তার গবেষণার ফলাফলকে কোথাও প্রকাশ করার পুর্বেই নিউ ইয়র্ক টাইমস এ আর্টিকেল নিয়ে একটি স্টোরি কভার করে, যার শিরোনাম ছিল "চিকিৎসক মনে করেন, আত্মার ওজন আছে" (Soul Has Weight, Physician Thinks)। ম্যাকডোগালের ফলাফল একই বছরের এপ্রিলে জার্নাল অব দ্য আমেরিকান সোসাইটি ফর ফিজিক্যাল রিসার্চ, এবং চিকিৎসা সংক্রান্ত জার্নাল আমেরিকান মেডিসিনে  প্রকাশিত হয়।
সমালোচনা
"আমেরিকান মেডিসিনে" পরীক্ষণটি প্রকাশ পাওয়ার পর চিকিৎসক অগাস্টাস পি.ক্লার্ক এই পরীক্ষণের বৈধতা নিয়ে প্রশ্ন তুলেন। ক্লার্ক উল্লেখ করেন মৃত্যুর পরপরই ফুসফুস, রক্তকে শীতল করা বন্ধ করে দেয়। ফলে শরীরের তাপমাত্রা বেড়ে যায়। এর পরপরই শরীর থেকে ঘাম নিঃসরণ হয়। মৃতের শরীর থেকে বাষ্পীভবনের মাধ্যমে পানি বের হয়ে যাওয়াই মৃতের ২১ গ্রাম ভর কী করে কমল; তার ব্যাখ্যা দেয়। ক্লার্ক আরো একটি বিষয়ের দিকে ইঙ্গিত করে বলেন; কুকুরের যেহেতু কোনো ঘর্ম গ্রন্থি নেই, তাই তারা মৃত্যুর পর তাদের ওজন হারায় না। ক্লার্কের সমালোচনা "আমেরিকান মেডিসিনের" মে মাসের ভলিউমে প্রকাশ করা হয়। ম্যাকডোগাল এবং ক্লার্কের মধ্যে 'এই পরীক্ষণটির বৈধতা নিয়ে বিতর্ক' ক্রমাগত সেই বছরের ডিসেম্বর পর্যন্ত জার্নালটিতে প্রকাশিত হয়।
ম্যাকডোগালের পরীক্ষার পদ্ধতিটি ত্রুটিযুক্ত এবং তার ফলাফলটিকে সুষ্পষ্টভাবে ধোঁকাবাজি বলে উল্লেখ করা হয়। শুধুমাত্র ছয়জন রোগীর একজনের জন্যই ম্যাকডোগালের হাইপোথিসিস খাটে, কার্ল ক্রুসজেলনিকি এই পরীক্ষণটিকে উদ্ধৃত করে বলেন, যেহেতু ম্যাকডোগাল এই ফলাফলের মেজরিটিকে এড়িয়ে গিয়েছেন, তাই এই পরীক্ষাটি নির্বাচিত প্রতিবেদনমুলক বিতর্কের উদাহরণ হিসেবে প্রতিষ্ঠিত হয়ে গেছে। ক্রুসজেলনিকি পরিমাণে অল্প স্যাম্পল নেওয়ারও সমালোচনা করেন এবং প্রশ্ন তুলেন; ১৯০৭ সালের সেকেলে প্রযুক্তির সাহায্যে কীভাবে ম্যাকডোগাল একজন মানুষের মৃত্যুর তাৎক্ষণিক মুহুর্তকে বুঝতে সক্ষম হলেন? ২০০৮ সালে পদার্থবিজ্ঞানী রবার্ট এল. পার্ক ম্যাকডোগালের পরীক্ষণ নিয়ে লিখতে গিয়ে বলেন; "এ পরীক্ষাটির আজকের দিনে আর কোনো বৈজ্ঞানিক বৈধতা নেই", এবং মনোবিদ ব্রুস হুড এ প্রসঙ্গে লিখেন, "যেহেতু ওজন হারানো মুলক এ গবেষণাটি; না নির্ভরযোগ্য না পুনরাবৃত্ত হয়েছে, তাই ম্যাকডোগালের এ গবেষণাটি অবৈজ্ঞানিক হয়ে গেল।" অধ্যাপক রিচার্ড ওয়াইসম্যান এই পরীক্ষার সমালোচনা করেন।
২০১৩ সালে স্নোপস এই পরীক্ষণ সম্পর্কে বলে, এ পরীক্ষণটি ত্রুটিযুক্ত কারণ, এই পরীক্ষায় যে কৌশল ব্যবহার করা হয়েছে, তা সন্দেহজনক, এখানে স্যাম্পল হিসেবে যাদের ব্যবহার করা হয়েছে, তার সংখ্যা খুবই কম এবং ওজন পরিমাপের জন্য যে যন্ত্রাংশ ব্যবহার করা হয়েছে, তা যথার্থ নয়। এরপর, উপসংহার টানা হয় এভাবে যে: "তিনি যে আত্মার ভর ২১ গ্রাম - এটা বের করেছেন এটার জন্য তাকে কৃতিত্ব দান করা তো দূরের কথা, এই পরীক্ষায় যে কিছু প্রমাণ হয়েছে, তার এই ধারণার জন্যও তাকে কোনরকম কৃতিত্ব দেয়া উচিত নয়।" ম্যাকডোগাল পনেরটি কুকুরের শরীরে যে বিষক্রিয়া করিয়েছেন, এবং তার গবেষণার প্রমাণের জন্য ব্যবহার করেছেন, তাও অন্যতম সমালোচনা হয়ে রয়েছে।
প্রভাব
১৯১১ সালে "নিউ ইয়র্ক টাইমস" তাদের প্রতিবেদনে উল্লেখ করে; ম্যাকডোগাল এটা আশা করছেন, এ গবেষণাটি পুনরাবৃত্তি করার সময় তিনি আত্মার ছবি তুলবেন। কিন্তু এই ক্ষেত্রটিতে তিনি আর কাজ করেননি এবং ১৯২০ সালে তার মৃত্যু হয়। তার পরীক্ষণটি আর কখনোই পুনরাবৃত্তি করা হয় নি।
বৈজ্ঞানিক মহল দ্বারা এই গবেষণাটি বাতিল করা সত্ত্বেও ম্যাকডোগালের পরীক্ষা থেকে:- আত্মার ওজন আছে, এবং বিশেষ করে এর ওজন ২১ গ্রাম; এই ধারণাটি জনপ্রিয় হয়ে ইঠে। উল্লেখযোগ্য বিষয় হচ্ছে ২০০৩ সালে ২১ গ্রাম নামে একটি চলচ্চিত্র তৈরী করা হয়, যার নাম এবং তথ্যসূত্র হিসেবে এই পরীক্ষাটিই ব্যবহার করা হয়েছে।